# Joan Pons i Palacios

Joan Pons i Palacios (Olot, 8 d'agost de 1972) és un antic pilot català de trial, tant amb bicicleta com amb motocicleta, i formador de pilots d'anomenada. D'ençà del 2007 dirigeix la Joan Pons Trial School a Canyamars i la Sherco Academy, totes dues encaminades a ensenyar els fonaments del trial a joves aprenents.

## Trajectòria

Començà la seva formació amb la pràctica del trialsín quan aquesta modalitat tot just s'acabava de crear i ràpidament hi excel·lí guanyant-ne, per exemple, diversos Campionats d'Espanya (entre ells, el de 1983 en categoria Alevins), dues Copes d'Europa (1983 i 1984) i un Campionat del Món (1986), com a oficial de Rabasa Derbi i de Looping. La seva etapa amb la bicicleta li donà una formació molt tècnica que més tard aplicà al trial amb moto (com també varen fer Jordi Tarrés i Marc Colomer, entre d'altres).
Competint ja en motocicleta, guanyà dos campionats estatals en categories inferiors, fou campió d'Europa el 1992 i quatre vegades guanyador del Trial de les Nacions integrant l'equip estatal (1992-1995). Participà en el campionat del món entre els anys 1992 a 1999, essent la seva millor actuació el 1994, amb un tercer lloc final. El 1999 es retirà de la competició.
L'any 2001 fundà el Joan Pons Trial Team, on formà futures estrelles com ara Laia Sanz, Toni Bou, Dani Oliveras i altres. A partir de l'any següent tornà a competir ocasionalment, participant en competicions com ara el campionat italià i els Sis Dies d'Escòcia del 2003 (dels quals en fou el guanyador absolut).

## Palmarès
### Trialsín

| Any | Categoria | C. del Món | C. d'Europa |
| 1983 | Alevins | - | 1r |
| 1984 | Alevins | - | 1r |
| 1985 | Infantils | - | 3r |
| 1986 | Infantils | 1r | - |
| 1987 | Cadets | 3r | - |
| Total títols | Total títols | 1 | 2 |

### Trial

| Any | Motocicleta | C. del Món outdoor | C. del Món indoor | TDN | Altres | Notes | Títols |
| 1990 | Gas Gas | - | - | - | C. d'Esp. júnior | | 1 |
| 1991 | Gas Gas | - | - | - | C. d'Esp. sènior B | | 1 |
| 1992 | Beta | 11è | - | 1r | Campió d'Europa | | 2 |
| 1993 | Beta/Gas Gas | 6è | 9è | 1r | | | 1 |
| 1994 | Gas Gas | 3r | 9è | 1r | 2n al C. d'Espanya | 2n classificat al GP dels EUA (Donner Sky Ranch) | 1 |
| 1995 | Gas Gas | 5è | 4t | 1r | | | 1 |
| 1996 | Fantic/Gas Gas | 12è | 10è | - | | | - |
| 1997 | Gas Gas | 13è | - | - | | | - |
| 1998 | Gas Gas | 27è | - | - | | | - |
| 1999 | Gas Gas | 22è | - | | | | - |
| 2003 | Sherco | - | - | - | Guanyador dels SSDT | 2 victòries al Campionat d'Itàlia (Brianza i Quartu S. Elena) | - |
| Total títols | Total títols | 0 | 0 | 4 | 3 | | 7 |

#### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* ↑ «Joan Pons Palacios». enciclopedia.cat. GEC - Enciclopèdia de l'esport català. [Consulta: 9 juny 2016].
* ↑ «The rider... Pons Joan» (en anglès). trialonline.org. [Consulta: 12 febrer 2011].
* ↑ «Mail news» (en anglès). sherco-moto.com. Arxivat de l'original el 4 de febrer 2008. [Consulta: 18 gener 2008].
* ↑ Alguersuari, Jaume (Director) «Campeonato 83 de Trialsin» (en castellà). SOLO MOTO Treinta. Alesport S.A. [Barcelona], núm. 12, 1-1984, p. 20-21.
* ↑ Pi, Ot. «L'últim mundial». A: Ot Pi: L'empremta d'un pioner. Barcelona: Editorial Comanegra S.L., 2011, p. 135. ISBN 8415097204.
* ↑ Pi, Pere. «158. Les altres marques de trialsín-biketrial». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 216. ISBN 9788461590353.
* ↑ «Actualidad» (en castellà). zonatrial.net. Arxivat de l'original el 13 de gener 2008. [Consulta: 18 gener 2008].
* ↑ «Resultados» (en castellà). trialsin.es, 2012. Arxivat de l'original el 7 de març 2013. [Consulta: 27 setembre 2012].

## Enllaços externs

* Joan Pons i Palacios - Lloc web oficial
* Sherco Academy Arxivat 2008-11-12 a Wayback Machine. (anglès)
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen
2024 - Colairo :